VS001520
Datum: 1997-11-03T01:00:00.000+01:00
datum_sodbe_i_stopnje: 2001-12-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe zob in čeljusti in njihove posledice
fischer: srednje hudi primeri
odskodnina: 1.470.000,00 SIT
opombe: II Ips 621/2004. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Steklopihalec.

## Škodni dogodek

Poškodovan med služenjem vojaškega roka.

## Poškodba

Zlom vogala leve spodnje čeljustnice brez premika ulomkov.

## Telesne bolečine

900.000,00 SIT Oškodovanec je prestajal neprestane hude bolečine 1 dan, občasne hude 3 dni, trajne srednje močne 5 dni, občasne srednje močne en teden. Zmerne bolečine so bile prisotne do konca zdravljenja 28.11.1997 in nato še kak mesec dni. Občasne zmerne bolečine je trpel še kako leto po poškodbi, sedaj pa ima občasne zmerne bolečine ob spremembah vremena in ob uživanju trše hrane.

#### Nevšečnosti med zdravljenjem

Oškodovanec je bil štirikrat pregledan pri kirurgu, trikrat RTG slikan, jemal je protibolečinska sredstva. Tri tedne je imel imobilizirano spodnjo čeljust z intermaksilarnimi ligaturami in kambami. V tem času ni mogel odpirati ust, ni se mogel hraniti z normalno hrano, lahko je užival le tekočo in pasirano hrano.

## Strah

150.000,00 SIT Ob dogodku je utrpel kratkotrajen intenziven primarni strah. Potem ga je tri tedne, ko je imel imobilizirano spodnjo čeljust, skrbelo za izid zdravljenja, saj mu je bilo rečeno, da je možno, da mu bodo ostale posledice v obliki bolečnosti.

## Zmanjšanje življenjske aktivnosti

420.000,00 SIT Zaradi občasnih bolečin, ki se še vedno pojavljajo, je oviran pri grizenju trše hrane in kolesarjenju. Prav tako je zaradi teh bolečin oviran pri poklicnem delu, saj od poškodbe dalje kot steklopihalec več ne piha večjih kosov stekla, pri pihanju manjših delov stekla pa mu vsakodnevne bolečine omejujejo njegove delovne zmožnosti. V posledici opisanega je podano 3-odstotno zmanjšanje njegove splošne življenjske aktivnosti. V opisane aktivnosti mora vlagati več naporov in je zato nezadovoljen in v tem smislu duševno trpi.

---

ZOR člen 200, 203